KUSAS KI BU TEN KI PARA DE FAZE PA HOMI
Nta kridita ma tudu alguen ten seh valoris moral y prinsipius keh ta kridita nel. Kes valoris ta forma nos identidade y personalidade. Nunka ka bu tenta muda bus valoris e kel ki bu ta kridita, so pamodi bu homi kre pa bu muda. Si ten algum kusa na bu manera de pensa ki bu deseja muda pamodi sta prejudikau de algum manera, muda sim, mas ka bu dexa ninguen pou pa baxu pamodi kel ki bu ta kredita.
Nunka ka diminui bu kabesa pa bu satisfazel. Ka bu muda kuzas ki bu gosta y kuzas ki bu ka gosta pamodi el. Ka bu mostra ma bo eh menus inteligenti ki el so pa aumenta si vaidade oh so pamodi ta dexal kontenti. Maioria di Homi gosta di mudjer indipendenti, ntom si bu sta agi di manera sima ki bó eh nocenti e burra, kela ka ta djudau na nada.
Nunka ka bu muda bu aparência so pamodi bu homi kre. Mudansa sima bistimenta y stilu até bu pode muda, mas só si bu sta de akordu tambe. Mas si el eh kre pa bu bai fazi sirurgia pa muda algun aspetu di bu aparencia, si bu ka sta de akordu, ntom ka bu konkorda kol. Un bom homi debi adimira beleza natural di seh mudjer y nunka tenta mudal.
Si bu sta ku pezu a mas, kela ka ten importancia pa homi (si realmente eh gosta de bó, eh ta kreu sima bu eh). Si bó ki sta deseja magrici, pa bu xinti midjor fisikamente, bu pode sim esforça pa bu treina korpu na faze exercicio fisiku e tambe na kumi de manera mas saudavel, e bu kumpanheru ta nota kel bu esforço li ki bu sta faze na midjora bu aparencia, e pamodi bu sta esforça e pamodi es bu empenho ki eh ta admirau mas.
Si homi ka kre uza kamizinha e bó bu kre (pamodi inda bu ka ten kunfiansa), poi rostu pa porta, bai y ka bu odja pa tras mas. Na exigi faze sem kamizinha, eh sta mostrau me ka ta valoriza bu saudi sexual. Ka ta importa na ki nivel ki nhos relasionamentu sta nel, ka uza kamizinha debi ser un desison di nhos tudu 2 basiadu na konfiansa y amor y pelu menus 2 visita na klinika pa nhos ten certeza ma nhos ka teni ninhum doença ki ta pode transmiti kumpanheru sexualmente. Ka bali pena morre pamodi ninhum amor. E ka bu tem fidju só pamodi el… ka bu engravida si bu ka kré e si bu ka sta priparadu.
77total visits,1visits today
kea_Latn kea_Latn kea_Latn kea_Latn kea_Latn kea_Latn eng_Latn